TRUE จ่อซื้อหุ้นเพิ่มทุน “แค็ปสตรีม เวนเชอร์ อิงค์” ลุยธุรกิจเกมส์-แอพพลิเคชั่น
TRUE จ่อซื้อหุ้นเพิ่มทุนใน “บ.แค็ปสตรีม เวนเชอร์ อิงค์” 20 ล้านหุ้น คิดเป็นสัดส่วน 8.84% มูลค่า 268.47 ลบ. พร้อมลุยตั้งบริษัทร่วมทุน “ทรู แอกซิออน เกมส์” ลุยธุรกิจผลิตเกมส์-แอพพลิเคชั่นในไทย
28 ธ.ค. 2559

TRUE จ่อซื้อหุ้นเพิ่มทุนใน “บ.แค็ปสตรีม เวนเชอร์ อิงค์” 20 ล้านหุ้น คิดเป็นสัดส่วน 8.84% มูลค่า 268.47 ลบ. พร้อมลุยตั้งบริษัทร่วมทุน “ทรู แอกซิออน เกมส์” ลุยธุรกิจผลิตเกมส์-แอพพลิเคชั่นในไทย
บริษัท ทรู คอร์ปอเรชั่น จำกัด (มหาชน) หรือ TRUE ระบุว่า บริษัท ทรู อินคิวบ์ จำกัด (“True Incube”) ซึ่งเป็นบริษัทย่อยที่กลุ่มบริษัทถือหุ้นทั้งหมดจะเข้าซื้อหุ้นสามัญเพิ่มทุนของบริษัท แค็ปสตรีม เวนเชอร์ อิงค์ (“Capstream”) ซึ่งเป็นบริษัทที่จดทะเบียนในตลาดหลักทรัพย์ประเทศแคนาดา (Toronto Stock Exchange) และมิใช่บุคคลที่เกี่ยวโยงกันของบริษัท จำนวน 20 ล้านหุ้น ในราคาหุ้นละ 0.50 ดอลลาร์แคนาดา
รวมเป็นจำนวนเงินทั้งสิ้น 10 ล้านดอลลาร์แคนาดา หรือ ประมาณ 268.47 ล้านบาท (คำนวณจากอัตราแลกเปลี่ยน ณ วันที่ 27 ธันวาคม 2559 โดย 1 ดอลลาร์แคนาดา มีค่าเท่ากับ 26.8472 บาท) คิดเป็นสัดส่วนประมาณ ร้อยละ 8.84 ของจำนวนหุ้นที่ออกแล้วทั้งหมดของ Capstream ภายหลังการเพิ่มทุน
นอกจากนี้ True Incube และ Capstream ยังได้บรรลุข้อตกลงในการจัดตั้งบริษัทร่วมทุนแห่งใหม่ขึ้นในประเทศไทย ภายใต้ชื่อ “บริษัท ทรู แอกซิออน เกมส์ จำกัด” (“True Axion Games”) ซึ่งจะส่งผลให้ True Axion Games มีสถานะเป็นบริษัทร่วมแห่งใหม่ของบริษัทชื่อบริษัท ทรู แอกซิออน เกมส์ จำกัด ดำเนินธุรกิจผลิตและพัฒนาวิดิโอเกมส์และแอพพลิเคชั่นและสถาบันอบรมการพัฒนาวิดิโอเกมส์ โดยมีทุนจดทะเบียน 89 ล้านบาทแบ่งออกเป็นหุ้นสามัญจeนวน 89,000 หุ้น มูลค่าหุ้นที่ตราไว้หุ้นละ 1,000 บาท